Recommended byColombia
గత ఎపిసోడ్‌లో ఏం జరిగిందంటే...
సీనయ్యని అవమానించేందుకు విష్ణు.. లక్కీ చేతికి ఇచ్చిన 10 లక్షల చెక్ చెల్లకుండా చేశాడు. ఆ విషయం చెక్ తీసుకుని వెళ్లిన జోసఫ్.. అదే చెక్‌తో తిరిగి వచ్చి.. జరిగింది చెప్పడంతో.. ఆవేశంగా ఇంటికి వెళ్లిన సీనయ్య లక్కీని తిట్టడంతో లక్కీ నందిని ఇంటికి వెళ్లి తల్లి ముందే.. విష్ణుని చాలా మాటలు అంటుంది. ‘మొత్తం నీ వల్లే జరుగుతుంది..’ అంటూ తిట్టడంతో నందిని రివర్స్‌లో లక్కీనే తిడుతుంది. మావయ్య గురించి తప్పుగా మాట్లాడొద్దు అని మందలిస్తుంది.
366 ఎపిసోడ్‌లో హైలైట్స్‌...
సీనయ్య లక్కీని తిట్టిన తర్వాత.. లక్కీ సీనయ్యకు క్షమాపణలు చెబుతుంది. బాగా ఏడుస్తుంది. దాంతో ీఅమ్ములు సీనయ్యని బతిమాలడుతుంది. లక్కీని క్షమించమని కోరుతుంది. దాంతో సీనయ్య కరిగిపోయి లక్కీని చేరదీస్తాడు. దాంతో ఇంట్లో అంతా సంతోషిస్తారు. ఇక జోసఫ్‌ స్థలం డబ్బులు 10 లక్షలు ఎలా సమకూర్చాలని ఆలోచిస్తూ ఉన్న సమయలో జోసఫ్ కాల్ చేసి.. సీనయ్యకు థ్యాంక్స్ చెబుతాడు.
Read Also: మీరు ‘మౌనరాగం’ సీరియల్ ఏదైనా ఎపిసోడ్ మిస్ అయ్యారా? అన్ని ఎపిసోడ్‌లు ఇవిగో!
‘ఎందుకు థ్యాంక్స్ చెబుతున్నాడో అర్థం కానీ.. సీనయ్య ‘అది కాదురా.. సాయంత్రానికల్లా నీకు డబ్బు అందిస్తాను’ అని చెప్పబోతుంటే.. ‘అరే సీనయ్యా.. నీ అల్లుడు భరత్ వచ్చి డబ్బు అడ్జెస్ట్ చేశాడు. థ్యాంక్స్ నేను మళ్లీ చేస్తాను ఏవీ మనసులో పెట్టుకోకు’ అని ఫోన్ పెట్టేస్తాడు జోసఫ్. సీనయ్య సంతోషానికి అవదలు ఉండవు. ‘నా అల్లుడు భరత్ నా పరువు నిలబెట్టాడు.. అందుకే ఇక నుంచి ఆ మెకానిక్ సెడ్ నా అల్లుడు ఆధీనంలోనే ఉంటుంది’ అంటూ భార్య నీలవేణికి చెబుతుంటే అందంతా విన్న అమ్ములు షాక్ అవుతుంది. తనలో తనే బాధపడుతుంది.
లక్కీని చక్రీ తిడతాడు. ‘మా నాన్నకు మెల్లగా దగ్గరవుతుంటే.. ఇంకా దూరం చేస్తున్నావ్.. నీ వల్లే ఒకసారి మా నాన్నకు దూరమైపోయాను. మళ్లీ మళ్లీ ఏదో మంచి చెయాలని ఇలాంటి పనులు(పుట్టింటికి వెళ్లి 10 లక్షలు చెక్ తేవడం) చేయొద్దు. నువ్వు ఎన్ని చేసినా నేను మారను. ఇక మన జీవితాలు రైలు పట్టాల్లా ఎప్పటికీ కలవవు’ అని చెప్పి రూమ్‌లోంచి వెళ్లిపోతాడు. లక్కీ బాగా ఏడుస్తుంది. మరునాడు ఉదయమే సెడ్ దగ్గర పూజకు భరత్‌ని రమ్మంటాడు సీనయ్య. అంకిత్‌ని అవమానించాలనే ఉద్దేశ్యంతో అంకిత్‌ని కూడా ఆ పూజకు రావాలని పిలుస్తాడు భరత్. భరత్ ఊహించినట్లే.. సీనయ్య అంకిత్‌ని చాలా అవమానిస్తాడు. అదంతా చూసిన అమ్ములు బాధపడుతుంది. ‘చూశావా?’ అన్నట్లుగా భరత్ అమ్ములుకి సైగలు చేస్తాడు.
కమింగ్ అప్‌లో..
అంకిత్ భరత్‌తో.. ‘రేయ్ అంకిత్ అమ్ములుతో రెండు నిమిషాలు మాట్లాడతానురా.. ప్లీజ్ తనని పిలవరా’ అంటాడు రిక్వస్ట్‌గా.. భరత్ అమ్ములు దగ్గరకు వెళ్లి.. అయిష్టంగా.. ‘అంకిత్ నీతో మాట్లాడాలంట. కలవమంటున్నాడు’ అంటూ చెప్పడంతో అమ్ములు నవ్వుతుంది. గతంలో భరత్ అన్న మాటలు తలుచుకుని నవ్వుతుంది. ‘వాడ్ని(అంకిత్‌ని నీ(అమ్ములు) నీడని కూడా తాకనివ్వను’ అని భరత్ గతంలో ఛాలెంజ్ చేస్తాడు. సీన్ కట్ చేస్తే.. అమ్ములు అంకిత్ ఎదురెదురుగా ఉంటారు. భరత్ వెళ్తుంటే.. ‘రేయ్ భరత్ ఐదునిమిషాలు ఎవరూ రాకుండా చూసుకోరా’ అంటాడు అంకిత్. దాంతో అమ్ములు మరింత ఆనందంగా నవ్వుతూ భరత్ వైపు చూస్తుంది. మొత్తానికి తప్పని స్థితి(అంంకిత్‌కి తన అసలు రూపం తెలియని కారణంగా)లో భరత్ ప్రేమికులకు కాపులా కాయాల్సి వస్తోంది. మరిన్ని వివరాలు తరువాయి భాగంలో చూద్దాం. మౌనరాగం కొనసాగుతోంది.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.